**P r e d k l a d a c i a  s p r á v a**

Podľa § 123 ods. 1 zákona č. 461/2003 Z. z. o sociálnom poistení v znení neskorších predpisov dozorná rada je dozorný orgán a kontrolný orgán Sociálnej poisťovne.

Podľa § 123 ods. 4 zákona členov dozornej rady s výnimkou predsedu volí a odvoláva národná rada.

Podľa § 123 ods. 5 za člena dozornej rady môže byť navrhnutá a zvolená fyzická osoba, ktorá má spôsobilosť na právne úkony v plnom rozsahu, je bezúhonná a má skončené vysokoškolské vzdelanie druhého stupňa. Bezúhonná fyzická osoba je fyzická osoba, ktorá nebola právoplatne odsúdená za trestný čin. Bezúhonnosť sa preukazuje výpisom z registra trestov nie starším ako tri mesiace.

Materiál obsahuje návrh na odvolanie a voľbu dvoch zástupcov navrhnutých vládou Slovenskej republiky za členov Dozornej rady Sociálnej poisťovne.

Zástupcovia navrhnutí vládou Slovenskej republiky preukázali bezúhonnosť predložením výpisu z registra trestov nie starším ako tri mesiace.